《宝佑丙辰余奉漕檄经从得识九锁山面目咸淳乙》
宋代·王洧

九锁山寒玉作围，红尘世事可曾知。
峰回似觉前无路，身到因思旧有诗。
云掩岩扉龙蛰冷，月明华表鹤归迟。
梅花笑我真迂阔，踏雪重游腊尽时。

作者简介：王洧，号仙麓，闽县（今福建福州）人。理宗宝祐四年（一二五六）入浙江帅幕。事见《洞霄诗集》卷五。今录诗十三首。